Den 8. juli 2012 overtok han som trener for det franske landslaget. I kvalifiseringen til fotball VM 2014 spilte Frankrike i samme gruppe som regjerende verdensmester Spania, Belarus, Finland og Georgia. Det franske laget kom på andreplass bak Spania og spilte play-off mot Ukraina. Frankrike tapte 0-2 på bortebane, men vant 3-0 hjemme og kvalifiserte seg dermed til sluttspillet i Brasil.